CELEX: 32011D0493
Language: lt
Date: 1312502400000
Title: 2011/493/ES: 2011 m. rugpjūčio 5 d. Komisijos įgyvendinimo sprendimas, kuriuo patvirtinamas tarp laukinių gyvūnų Bulgarijoje paplitusios snukio ir nagų ligos likvidavimo planas (pranešta dokumentu Nr. C(2011) 5625)

6.8.2011   
            
            
               LT
            
            
               Europos Sąjungos oficialusis leidinys
            
            
               L 203/32
            
         KOMISIJOS ĮGYVENDINIMO SPRENDIMAS
   2011 m. rugpjūčio 5 d.
   kuriuo patvirtinamas tarp laukinių gyvūnų Bulgarijoje paplitusios snukio ir nagų ligos likvidavimo planas
   (pranešta dokumentu Nr. C(2011) 5625)
   (Tekstas autentiškas tik bulgarų kalba)
   (2011/493/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos XVIII priedo B dalies 2 punktą,
   kadangi:
   
               (1)
            
            
               Direktyva 2003/85/EB (toliau – direktyva) nustatomos snukio ir nagų ligos kontrolės Sąjungoje priemonės, įskaitant priemones, kurios turi būti taikomos pasitvirtinus faktui, kad tarp laukinių gyvūnų plinta snukio ir nagų liga;
            
         
               (2)
            
            
               patvirtinta, kad nuo 2011 m. sausio 5 d. iki balandžio 7 d. Bulgarijos Burgaso srityje užregistruotas vienas snukio ir nagų liga užsikrėtusių šernų atvejis ir iš viso 11 tos ligos protrūkio tarp gyvulių atvejų. Todėl, vadovaudamasi direktyva, Bulgarija ėmėsi priemonių;
            
         
               (3)
            
            
               kai tik kompetentinga Bulgarijos valdžios institucija nustatė pirmąjį snukio ir nagų ligos, kuria užsikrėtė laukiniai gyvūnai, atvejį, vadovaudamasi direktyvos 85 straipsnio 4 dalimi, ji ėmė taikyti direktyvos XVIII priedo A dalyje numatytas priemones, siekdama sumažinti ligos plitimą;
            
         
               (4)
            
            
               be to, Bulgarija parengė tarp laukinių gyvūnų paplitusios snukio ir nagų ligos likvidavimo nustatytoje užkrėstoje zonoje planą ir nurodė, kokios priemonės toje zonoje yra taikomos ūkiams, vadovaujantis direktyvos XVIII priedo B dalimi;
            
         
               (5)
            
            
               2011 m. balandžio 4 d., praėjus mažiau kaip 90 dienų nuo tada, kai tarp laukinių gyvūnų buvo nustatytas snukio ir nagų ligos atvejis, Bulgarija pateikė laukinių gyvūnų snukio ir nagų ligos Burgaso, Jambolo ir Chaskovo sričių vietovėse likvidavimo planą;
            
         
               (6)
            
            
               Komisija atliko Bulgarijos pateikto plano vertinimą, po kurio nustatyta, kad planas atitinka direktyvos XVIII priedo B dalyje nustatytus reikalavimus ir turėtų padėti pasiekti norimus tikslus, todėl jį reikėtų patvirtinti;
            
         
               (7)
            
            
               be to, Burgaso ir Jambolo sričių vietovėse taikomos likvidavimo plane numatytos priemonės papildytos 2011 m. sausio 19 d. Komisijos sprendime 2011/44/ES dėl tam tikrų apsaugos priemonių nuo snukio ir nagų ligos Bulgarijoje (2) numatytomis priemonėmis;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Tarp laukinių gyvūnų paplitusios snukio ir nagų ligos likvidavimo plano patvirtinimas
   Patvirtinamas 2011 m. balandžio 4 d. Komisijai Bulgarijos pateiktas snukio ir nagų ligos, paplitusios tarp jai neatsparių laukinių gyvūnų, likvidavimo priede nurodytose zonose planas.
   2 straipsnis
   Sprendimo laikymasis
   Bulgarija nedelsdama imasi priemonių, būtinų, kad būtų laikomasi šio sprendimo, ir jas paskelbia.
   Apie tai Bulgarija nedelsdama praneša Komisijai.
   3 straipsnis
   Adresatas
   Šis sprendimas skirtas Bulgarijos Respublikai.
   
      Priimta Briuselyje 2011 m. rugpjūčio 5 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 306, 2003 11 22, p. 1.
   
      (2)  OL L 19, 2011 1 22, p. 20.
   
      PRIEDAS
      
         Bulgarijos zonos, kuriose turi būti įgyvendinamas snukio ir nagų ligos, paplitusios tarp jai neatsparių laukinių gyvūnų, likvidavimo planas
      
      Burgaso, Jambolo ir Chaskovo sričių vietovės šių perimetrų ribose:
      
                  1.
               
               
                  Šiaurinės ribos:
                  
                              a)
                           
                           
                              Primorsko ir Sozopolio savivaldybėse (Burgaso sritis):
                              
                                          i)
                                       
                                       
                                          kelias Nr. 99, vedantis nuo Kiteno miesto vakarinės dalies Juodosios jūros pakrantėje iki Primorsko, o nuo ten – šalutinis kelias Nr. 992 į Jasna Polianą ir į Naująjį Paničarevą iki kelio Nr. 9/E87;
                                       
                                    
                                          ii)
                                       
                                       
                                          kelias Nr. 9/E87 į šiaurę iki sankryžos su šalutiniu keliu į Izvorą;
                                       
                                    
                                          iii)
                                       
                                       
                                          kelias į Izvorą, Zidarovą, Gabarą iki tos vietos, kur vietinės reikšmės kelias kerta Sredeco savivaldybės administracines ribas 42°18′19,82″ šiaurės platumos ir 27°17′12,11″ rytų ilgumos koordinačių taške;
                                       
                                    
                        
                              b)
                           
                           
                              Sredeco savivaldybėje (Burgaso sritis):
                              
                                          i)
                                       
                                       
                                          vietinės reikšmės kelias, vedantis nuo minėto koordinačių taško iki Drachevo, Drachevo kaimas ir tolesnis kelias, vedantis nuo šiaurinės Drachevo dalies iki nacionalinio kelio Nr. 79 sankirtos su nacionaliniu keliu Nr. 53 Sredeco kaimo rytinėje dalyje;
                                       
                                    
                                          ii)
                                       
                                       
                                          pietinės Sredeco ribos;
                                       
                                    
                                          iii)
                                       
                                       
                                          vietinės reikšmės kelias, vedantis į vakarus nuo Sredeco į Belilos kaimą, tada tiltu per Sredecos upę į vakarus nuo Prochodo kaimo, įskaitant šį kaimą;
                                       
                                    
                                          iv)
                                       
                                       
                                          Sredecos upė nuo jos sankirtos su vietinės reikšmės keliu, vedančiu iš Prochodo į Bistrecą iki vietos, kur upės atšaka, vedanti į Omano kaimą (Boliarovo savivaldybė), kerta Boliarovo savivaldybės ribas 42°16′57,78″ šiaurės platumos ir 26°57′33,54″ rytų ilgumos koordinačių taške;
                                       
                                    
                        
                              c)
                           
                           
                              Boliarovo savivaldybėje (Jambolo sritis):
                              
                                          i)
                                       
                                       
                                          Sredecos upė nuo tos vietos, kur upės atšaka, vedanti į Omano kaimą, kerta Boliarovo savivaldybės ribas 42°16′57,78″ šiaurės platumos ir 26°57′33,54″ rytų ilgumos koordinačių taške, iki Omano;
                                       
                                    
                                          ii)
                                       
                                       
                                          kelias iš Omano į Denicą iki sankirtos su keliu iš Kamianeco į Stefan Karadžovą;
                                       
                                    
                                          iii)
                                       
                                       
                                          kelias iš Stefan Karadžovo į Dabovą, tada į Popovą, kol šis kelias susisiekia su Elchovo savivaldybės ribomis 42°10′48″ šiaurės platumos ir 26°41′45″ rytų ilgumos koordinačių taške;
                                       
                                    
                        
                              d)
                           
                           
                              Elchovo savivaldybėje (Jambolo sritis):
                              
                                          i)
                                       
                                       
                                          kelias į Dabrycą nuo c punkto iii papunktyje nurodytos vietos iki sankirtos su keliu Nr. 79 į pietus nuo Dabrycos;
                                       
                                    
                                          ii)
                                       
                                       
                                          kelias Nr. 79 nuo Dabrycos iki sankirtos su keliu Nr. 7 į rytus nuo Elchovo.
                                       
                                    
                        
            
                  2.
               
               
                  Vakarinės ribos:
                  
                              a)
                           
                           
                              Elchovo savivaldybėje (Jambolo sritis):
                              
                                          i)
                                       
                                       
                                          kelias Nr. 7 nuo Elchovo iki sankirtos su keliu Nr. 76 į šiaurės rytus nuo Kniaževo kaimo;
                                       
                                    
                                          ii)
                                       
                                       
                                          šalutinis kelias, susikertantis Kniaževo kaimo šiaurinėje dalyje su keliu Nr. 76, vedančiu į Sremą;
                                       
                                    
                        
                              b)
                           
                           
                              Topolovgrado savivaldybėje (Chaskovo sritis):
                              
                                          i)
                                       
                                       
                                          kelias iš Kniaževo į Sremą, Ustemą, o tada į Planinovą;
                                       
                                    
                                          ii)
                                       
                                       
                                          kelias iš Planinovo iki sankirtos 41°57′12″ šiaurės platumos ir 26°21′56″ rytų ilgumos koordinačių taške prie Svilengrado savivaldybės ribų;
                                       
                                    
                        
                              c)
                           
                           
                              Svilengrado savivaldybėje (Chaskovo sritis):
                              
                                          i)
                                       
                                       
                                          kelias, vedantis nuo b punkto ii papunktyje nurodytos sankirtos į pietus nuo Derviška Mogilos, Levkos iki sankirtos su keliu Nr. 55 į Svilengradą;
                                       
                                    
                                          ii)
                                       
                                       
                                          kelias Nr. 55 nuo i papunktyje nurodytos sankirtos iki sankirtos su keliu Nr. 8 Svilengrado šiaurinėje dalyje;
                                       
                                    
                                          iii)
                                       
                                       
                                          kelias Nr. 8 Svilengrado šiaurės rytų pusėje, einantis lygiagrečiai su keliu Nr. E 80 į Kapitan Andrejevą prie sienos su Turkija.
                                       
                                    
                        
            
                  3.
               
               
                  Pietinės ribos:
                  Valstybinė siena (sausuma ir upė) tarp Bulgarijos ir Turkijos – nuo Kapitan Andrejevo vakaruose iki Rezovo rytuose.
               
            
                  4.
               
               
                  Rytinės ribos:
                  Juodosios jūros pakrantė nuo Rezovo iki Kiteno.